Tisztelt Szépírók!

A társaságukba jelentkezem! Az emailben illetve a mellékletben küldöm a publikációs listám, önéletrajzom, portrém és 2 tag ajánlását!

Publikációs lista:

Városi rókák ( Piros Hó kiadó 2020)

A rendes lányok csendben sírnak ( Libri kiadó 2018)

Szlovákul szeretni (Libri kiadó 2016)

Szökés Egyiptomba (Jaffa kiadó 2013)

Önéletrajz:

Durica Katarina 1983-ban született Pozsonyban, Csallóközben, Somorján nőtt fel, ahol 2002-ben érettségizett a helyi gimnáziumban majd a Nagyszombati Egyetemen végzett művészettörténetet és műkereskedést. 2004-ben Egyiptomba utazott, ahol idegenvezetőként és telepített képviselőként dolgozott. Ezt követően Jordániába, Törökországba majd Tunéziába települt át. Ezeknek az országoknak a turista desztinációi inspirálták első regénye, a **“Szökés Egyiptomba”**megírásakor. A könyv 2013-ban jelent meg a Jaffa kiadónál, szlovák fordítása hónapokig a sikerlisták élén járt.

Budapesten szabadúszó újságíróként dolgozott, azóta is rendszeresen készít nőket érintő témakörökben riportokat, interjúkat. A magyarországi ELLE magazin hasábjain jelennek meg írásai 2013-tól, 2011-2013 közt az Index-nek tudósított több szlovákiai politikai eseményről. Írásai jelennek meg többek közt a National Geograghic, WMN, Index, a szlovákiai magyar Új NŐ havilap felületein.

Második regénye, **„Szlovákul szeretni”**a Libri kiadónál jelent meg a 2016-os budapesti könyvfesztiválra.

*“2018 előtti években jártam a csallóközi falvakat, városokat és interjúkat készítettem a 90-es évek maffiaáldozataival. Általános iskolás voltam, amikor Dunaszerdahelyen, 20 kilométerre Somorjától, a kisvárostól, ahol éltem lányok százai váltak csoportos nemi erőszak áldozattá. Az akkori áldozatok közül sokan “A rendes lányok csendben sírnak” című regényem kapcsán beszéltek először, a tömeges nemi erőszak túlélői (akik akkor 16-18 évesek voltak), anyák, akiknek maffiózó lett a fiuk, és férfiak, akiknek tönkre tették a vállalkozását és az életét.”*

**„A rendes lányok csendben sírnak”**című regénye a 2018-ban a budapesti könyvhétre jelent meg a Libri kiadónál. A regényből színpadi darab készült, a Vígszínház Házi színpadán mutatták be Paczolay Béla rendezésében.

Családjával Brüsszelbe költözött, itt írta a **“Városi rókák”** című regényét, ami 2020 decemberében jelent meg a saját maga alapított Piros Hó kiadóban.

--

Üdvözlettel  /  Best regards

------------------------------------------

**Durica Katarina**

író, újságíró / writer, journalist

------------------------------------------

[www.duricakatarina.com](http://www.duricakatarina.blog.hu/)

Tel.: 0036 20 552 9691

Tisztelt Szépírók!

Durica Katarina író, újságíró, könyvkiadó 2013-ban publikálta első regényét, tavaly pedig már a negyedik prózakötete jelent meg, *Városi rókák* címmel. Könyveiben elsősorban nőket érintő fontos és súlyos témákat dolgoz fel, női szemszögből, erős érzékenységgel és komoly tehetséggel. Nekem nagyon bejön, hogy akkor sem az élet napsütötte sávjáról ír, ha éppen az egyiptomi üdülőparadicsomok homokos tengerpartját választja története helyszínéül.

Eddig regényei közül kiemelkedik, 2018-as, *A rendes lányok csendben sírnak* című regénye, amelyben a dunaszerdahelyi maffia rémtetteit írta meg, és amelyről egy interjúban így nyilatkozott: *“2018 előtti években jártam a csallóközi falvakat, városokat és interjúkat készítettem a 90-es évek maffiaáldozataival. Általános iskolás voltam, amikor Dunaszerdahelyen, 20 kilométerre Somorjától, a kisvárostól, ahol éltem lányok százai váltak csoportos nemi erőszak áldozattá. Az akkori áldozatok közül sokan* A rendes lányok csendben sírnak *című regényem kapcsán beszéltek először, a tömeges nemi erőszak túlélői (akik akkor 16-18 évesek voltak), anyák, akiknek maffiózó lett a fiuk, és férfiak, akiknek tönkre tették a vállalkozását és az életét.”*

Katarina kemény és bátor író, aki ha kell pokolra száll könyvei szereplőivel, mégsem veszítette el humorát. Ezekben a nyomasztó időkben minden eddiginél nagyobb szükségünk van olyan megtörhetetlen, életvidám és a közösségért tenni akaró emberekre, mint ő.

Nagyon örülnék, ha a Szépírók Társasága tagjai közt köszöntené.

Totth Benedek

2021. 03. 11.

Tisztelt Szépírók!

Durica Katarinát, már neve is „lebuktatja“: nem véletlenül kerül elő műveiben újra és újra a szlovák és a magyar (+a szlovákiai magyar) identitiás. Második regénye a *Szlovákul szeretni* után könyvpiacr és a közbeszédbe is berobbant a három női sorson keresztül a felvidéki, csallóközi magyar maffia áldozatait is bemutató *A rendes lányok csendben sírnak*, amit Paczolay Béla rendezésében 2021 januárjától a Vígszínházban is megtekinthetünk.

Újságírói múltja és érzékenysége regényíróként is segíti, témaválasztása, cselekményszövése és stílusa miatt is mindenképp érdemes arra, hogy a Társaság a tagjai közé válassza.

 Csapody Kinga